Ɛla ḥsab n usegzawal n Lettré :«Ungal d taḥkayt i d-snulfan, taḥkayt n tesrit, anda amyaru yekkat ad d-yejbed lwelha, s uglam n yiḥulfan d leɛwayed, aya yettili-d seg tigawinnni akk xedmen» 4. Ula d tabadut n usegzawal tettwekid belli taḥkayt i d-yettawi umsawal deg wungal-is dayen i d-yessnulfa netta s timad-is, ɣes ulama si tama nniḍen yettagem-d ul n teḥkayt seg wansayen d umezruy n tmetti netta yessakcam-as iḥulfan ara yeǧǧen imeɣri ad yidir d tigawin d yiwudam n teḥkayt, ad t-naf yefreḥ yid-sen ma farḥen, yeḥzen ma ḥeznen.